Victoria (speváčka)

**Victoria** alebo **Victoria Velvet**, neskôr vystupujúca pod umeleckým menom **Victoria Vera Blyth**, rodným menom **Věra Ficková**, vydatá **Vera Blyth** (* 13. november 1984, Kapské Mesto, Južná Afrika† 11. jún 2024, Ankara, Turecko) bola česko-africká speváčka, rozhlasová moderátorka a podnikateľka.

Jedna z najvýraznejších speváčok českej r'n'b scény sa zapísala do širšieho povedomia hitom „Hotel California“ z debutového albumu *This Is Me!* (2006). Na výslnie sa dostala aj vďaka speváčke Dare Rolins. Spolupracovala i so speváčkou Kristínou. Vydala dva štúdiové albumy.

Vystupovala v Južnej Kórei, Japonsku, Švajčiarsku, Brazílii alebo na Slovensku. Niekoľkokrát vystupovala i ako tanečnica na svetoznámom karnevale v Rio de Janeiro.

V júni 2024 bola podľa slov agentúr násilnou smrťou zavraždená svojím manželom.

## Životopis
Speváčka Victoria sa narodila 13. novembra 1983 v Kapskom Meste v Južnej Afrike. Jej otec bol Čech a matka Namíbijka. Má dve staršie sestry – Georginu a Alexandru. Do Česka sa s rodinou vrátili v roku 1998, kedy sa presťahovali do Prahy. Jej rodným jazykom je angličtina. Keďže bola vychovávaná len v angličtine a holandčine, češtinu sa začala učiť až po príchode do českej školy.

Od raného detstva si priala byť speváčkou, to sa ale nepáčilo jej otcovi, ktorý bol zásadne proti. K hudbe ju priviedla mama, vďaka ktorej začala spievať v gospelovom súbore v miestnom kostole v Kapskom Meste. Od svojich deviatich rokov chodila na hodiny hry na klavíri. Vyrastala snáď na všetkých hudobných štýloch od Boba Dylana po Gypsy Kings. Po príchode do Česka pokračovala s hrou na klavíri, vyštudovala hudobnú vedu a v roku 2005 dokončila štúdium na Britskej obchodnej akadémii. Potom, čo sa Victorin sen nezmenil ani po presťahovaní do Česka a Victoria naopak začala sláviť prvé úspechy, otec zmenil názor. Na českú hudobnú scénu sa dostala s pomocou producenta Icemana. Ten ju raz oslovil a spoločne začali od roku 2001 vystupovať po českých kluboch na R&B parties. V júni roku 2003 vycestovala po boku Dary Rolins na trojtýždňové turné.

Začiatkom roka 2004 vydala v Ice Dogg Records singel „Křídla 04“ (cover legendárneho hitu „Killing Me Softly“ od Roberty Flack), ktorý pre ňu vyprodukoval český R&B DJ Iceman. Ako predzvesť jej debutového albumu vyšiel o rok neskôr v apríli 2005 singel „Cry“, ktorý sa stal rádiovým hitom. V rebríčku hrateľnosti českých rádií sa dostal až do Top 20. Singel svojou nevšednosťou zaujal dokonca aj počítačovú firmu EA Games a po dohode sa objavil v obľúbenej počítačovej hre Sims 2 - Nočný život. Druhý singel „Hotel California“ (cover legendárneho hitu od skupiny Eagels) vyniesol Victoriu medzi najhranejších interpretov českých rádií  a zabezpečil jej veľkú mediálnu pozornosť. V rádiovej hitparáde „Top 100“ sa singel umiestnil na 5. mieste a v rebríčku domácich singlov na dostal na vrchol. So svojim hitom sa Victoria objavila hneď v niekoľkých televíznych reláciách. TV Nova - odovzdávanie cien ''Tý Tý'' a *Zlatá Mříž*, ČT 1 - *Pomozte dětem* a *Vypadáš Skvěle*, TV Prima - *Prima jízda* a na hudobnej televízií Óčko, ktorá nominovala Victoriu pri udeľovaní hudobných cien v kategórií Najlepšia R&B skladba.

Koncom roka 2005 vydala svoj debutový štúdiový album *This Is Me!*. Medzi hosťami na albume sa objavili napríklad slovenský raper Helicó alebo MC NI z hiphopovej formácie Cherry Hill.

V lete 2008 vyšiel singel „Boneshakin' Hot“. Videoklip k piesni režíroval slovenský režisér Braňo Vincze. Choreografiu vytvoril známy choreograf Nick Jackson. Jej druhý štúdiový album s názvom *Velvet* vyšiel v máji 2008. Speváčka sa sama výrazne podieľala na produkcii, hudbe a textoch.

V januári 2009 bola ocenená na *Hudobných cenách Óčka* za rok 2008 v kategórii Hip-hop a R’n’B. Vo februári sa predstavila ako predskokan na pražskom koncerte The Pussycat Dolls v rámci ich turné „World Domination Tour“, ktorý sa konal v Tesla Arene. 28. septembra 2009 porodila syna Davida.

V roku 2010 vyrazila na koncertné turné do Južnej Kórei a Číny, kde chystala tretí štúdiový album. Singel „Come on Over“ mal byť pilotným singlom z pripravovaného albumu. 

Od 19. januára 2011 Victoria opäť začala moderovať na SeeJay rádiu, kde mala svoju reláciu s názvom *JOY Live*. 27. januára mal premiéru na Look magazíne VIP párty singel „Secret“ DJa a producenta Michaela Buriana, na ktorom hosťovala. V tom istom roku oslovila rumunských producentov Gerarda Filipa a DJ Tretl Hammond, ktorí tvorili skupinu Royal Elements. Spolu nahrali singel „This Life“, ktorý vyšiel v októbri.

Okrem spievania začala tiež moderovať v rádiu, najskôr na Radiu City, potom na Evrope 2. Jej rubrika *Svet podľa Victorie* sa čoskoro stala jednou z najpopulárnejších súčastí Rannej šou s Leošom Marešom a Patrikom Hezuckým. Úspech slávil aj jej instagram, kde so svojím alter egom „Ivananou“ s humorom a nadsadením rýpala do všemožných tém.

Napriek naštartovanej kariére sa rozhodla dať prednosť rodine. V roku 2019 sa odsťahovala do Turecka za svojim mužom a otcom všetkých jej troch detí, ktorý pochádzal zo Škótska. V Turecku sa venovala charitatívnej činnosti, športu, rozvoju česko-tureckých vzťahov a príležitostne aj spievaniu. Pravidelne organizovala aj dobročinný vianočný bazár. Založila organizáciu DazSpor, ktorá sa špecializovala na organizáciu športových podujatí, vrátane známeho polmaratónu Runkara v Ankare.

11. júna 2024 bola v Turecku zavraždená. Z vraždy je podozrivý jej 53-ročný manžel David Thomas Blyth, ktorý následne spáchal samovraždu. Manželia mali v tom čase doma tri deti. Jedno z detí Hürriyetu oznámilo, že hádka začala kvôli Victoriiným esemeskám, potom sa vyhrotila. Ich tri deti prebrali českí príbuzní speváčky. V súčasnej dobe prebieha vyšetrovanie.

Dva mesiace po tragickej smrti jej turecká bežecká organizácia udelila cenu in memoriam za jej prínos športu a komunite.

## Diskografia

### Štúdiové albumy

### Single

### Hosťovanie

### Kompilácie

* 2005: *top20.cz 2005/1* – Universal, CD – 16. „Cry“
* 2005: *top20.cz 2005/2* – Universal, CD – 6. „Hotel California“
* 2005: *Hot! Summer Hits 2005* – Traxx/Universal, CD – 21. „Cry“
* 2006: *R&B Revolution* – Universal, CD – 11. „Hotel California“
* 2006: *Top20.cz 2006* – Universal, CD – 19. „Bounce“
* 2007: *Woman 2007* – Universal, CD – 17. „Cry“
* 2007: *Písničky pro Tebe* – Universal, CD – 18. „Hotel California“
* 2008: *Letní Hity 005* – Universal, DVD – „Boneshakin' Hot“
* 2008: *Soundczech 19* – Report, CD – 12. „Vici Rock (Ha-Ha)“1.10.
* 2008: *Top20.cz 2008 / 2* – Universal, CD – 16. „Boneshakin' Hot“13.10.
* 2008: *2005* – Universal, CD – 17. „Hotel California“
* 2009: *Česko slovenské hity - Free your spirit!* – Universal, CD – 14. „Hotel California“
* 2009: *Top20.cz 2009/1* – Universal, CD – 19. „How Did I Get There“
* 2009: *Taneční Liga 133* – Traxx/Universal, CD – 16. Victoria feat. Royal Elements – „This Life (Radio Edit)“
* 2011: *Czech Dance Charts Winter 2011* – Traxx/Universal, CD – CD2 11. Victoria feat. Royal Elements – „This Life (Extended Version)“

## Koncertné turné
2013: Funk Funky Tour

## Ocenenia a nominácie

## Referencie

## Externé odkazy
* Oficiálny web 
* Victoria na Allmusic
* Victoria na Discogs
* 
* Victoria – Osobnosti.cz
Prehľad umiestnených albumov v rebríčkoch ČNS IFPI:
* Victoria — CZ – ALBUMS – TOP 100
Prehľad umiestnených skladieb v rebríčkoch SNS a ČNS IFPI:
* Victoria — CZ – RADIO – TOP 100
* Victoria — CZ – RADIO – TOP 50 CZ

Kategória:České speváčky
Kategória:České R&B speváčky
Kategória:Osobnosti z Kapského Mesta